Damani

**Damani ili pećinari** (**Hyracoidea**) su mali red placentalnih sisara, koji nastanjuje Afriku i jugozapadnu Aziju. Izgledom podsećaju na manje glodare ili zečeve, a nastanjuju različita staništa.

## Građa

Damani su malih dimenzija i približno dostižu veličinu zeca. Dužina tijela se kreće između 30 i 60 cm. Imaju kratke ekstremitete, na prednjim nogama 4 prsta sa spljoštenim noktima nalik na kopito, a na zadnjim 3 prsta od kojih je jedan s kandžom. Od zuba, nedostaju im očnjaci umesto kojih postoji kratka dijastema. Zubna formula damana je:

## Stanište

Od najranijeg perioda rasprostranjeni su samo u Africi, duž Crvenog mora na Afričkom i Azijskom kontinentu – Arabijsko poluostrvo. Hyracoidea neseljavaju različita staništa. Neki žive na stijenama, drugi u krošnji drveća, a postoje oni koji naseljavaju stepe. Na stijenama se uglavnom zavlače u šupljine, dok u stepama često naseljavaju prazne termitnjake. Hrane se biljnom hranom, lišćem, zeljastim biljem i sl., ali jedu i insekte i njihove larve.

Damani su na različite načine prilagođeni staništima koje neseljavaju. Zubima (kutnjacima) melju i sitne hranu. Imaju složen želudac i simbiotske bakterije koje im pomažu pri varenju. Bubrezi imaju sposobnost da zadržavaju vodu, što im omogućava da prežive sušne uslove. Na nogama imaju gumene jastučiće sa mnogobrojnim žlijezdama, a to im pomaže pri kretanju preko stijena.

## Razmnožavanje

Žive u grupama ili porodicama od nekoliko jedinki, koje predvodi mužjak. Mužjak aktivno brani teritoriju koju zajednica naseljava. Ženka nosi mlade 7 do 8 mjeseci, a koti oko 4 mladunca, koji su polno zreli nakon 16 – 17 mjeseci. Mlađi mužjaci većinom žive solitarno, van područja koje kontroliše stariji mužjak, a pare se samo sa mlađim ženkama.

## Filogenija i sistematika reda

Damani su se izdvojili kao grupa pre više od 40 miliona godina (tokom ranog Eocena), i tokom dugog vremenskog perioda su bili najbrojniji sisari herbivori u Africi. Najveće vrste su bile veličine konja, a najmanje veličine miša. Tokom Miocena dešava se radijacija šupljorogih goveda (Bovidae) i damani kompetitivno bivaju isključeni, oterani u prethodno marginalne ekološke niše. I pored toga, red ostaje bogat vrstama i široko rasprostranjen u Africi, Aziji i Evropi sve do kraja Pliocena.

Analize filogenetskog srodstva damana sa ostalim rodovima sisara daju dvojake rezultate. Prema jednom evolucionom scenariju, damani su najsrodniji surlašima (mamutima i slonovima), sa kojima dele pojedine karakteristike: postojanje noktiju, dobro razvijeno čulo sluha, kao i male kljove. Prema drugom scenariju, damani su sestrinska grupa kladi koja obuhvata redove surlaša, sirena i izumrlih Embrithopoda i Desmostylia. Celokupna ova grupa anzvana je Subungulata.

Red damana obuhvata 2 familije, od kojih je samo jedna (Procaviidae) savremena, sa 3 roda i 4 vrste:

* *[[Dendrohyrax arboreus]]*
* *[[Dendrohyrax dorsalis]]*
* *[[Heterohyrax brucei]]*
* *[[Procavia capensis]]*

## Popis izumrlih vrsta

*Pliohyracidae
***[[Geniohyinae]]*
****[[Seggeurius]]*
****[[Geniohyus]]*
**Saghatheriinae
****[[Microhyrax]]*
****[[Meroehyrax]]*
****[[Selenohyrax]]*
****[[Bunohyrax]]*
****[[Pachyhyrax]]*
****[[Megalohyrax]]*
****[[Saghatherium]]*
****[[Thyrohyrax]]*
**Titanohyracinae
****[[Antilohyrax]]*
****[[Titanohyrax]]*
**Pliohyracinae
****[[Sogdohyrax]]*
****[[Kvabebihyrax]]*
****[[Prohyrax]]*
****[[Parapliohyrax]]*
****[[Pliohyrax]]*
****[[Postschizotherium]]*
*Procaviidae
**Procaviinae
****[[Gigantohyrax]]*
****[[Procavia]]* (Rock hyrax)
*****[[Procavia antigua]]*
*****[[Procavia transvaalensis]]*

## Reference

## Literatura

* Martin S. Fischer: *Hyracoidea*. Handbuch der Zoologie, Band VIII, Teilband 58. Walter de Gruyter 1991. 
* Ronald M. Nowak: *Walker's Mammals of the World*. Johns Hopkins University Press 1999 
* Martin S. Fischer: *Die Stellung der Schliefer im phylogenetischen System der Eutheria*. 1996 
* Herbert Hahn: *Von Baum-, Busch- und Klippschliefern, den kleinen Verwandten der Seekühe und Elefanten*. 1959 
* Edward R. Ricciuti: *What on Earth is a Hyrax?*. Blackbirch Press 1996 
* Donald R. Prothero, Robert M. Schoch: *The Evolution of Perissodactyls*. Oxford University Press 1990 
* A. Lavergne, E. Douery & al.: *Interordinal Mammalian Relationships: Evidence for Paenungulate Monophyly Is Provided by Complete Mitochondrial 12S rRNA Sequences* In: *Molecular Phylogenetics and Evolution* Okt 1996, Band 6, Nr. 2, S. 245-258.

## Vanjske veze

* Hyraxes - Biological synopsis